**ภาษีป้าย**

**พระราชบัญญัติภาษีป้าย พ.ศ. ๒๕๑๐**

ป้าย หมายความว่า ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการอื่นเพื่อหารายได้ หรือโฆษณาการค้าหรือกิจการอื่น เพื่อหารายได้ ไม่ว่าจะได้แสดงหรือโฆษณาไว้ที่วัตถุใด ๆ ด้วยอักษรภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น ๆ

**รับแบบแสดงรายการเกี่ยวกับป้าย (ภ.ป.๑)**

การรับแบบแสดงรายการเกี่ยวกับป้าย

มีความสำคัญเกี่ยวข้องกับกฎหมายภาษีป้าย กล่าวคือ

กฎหมายกำหนดว่าให้เจ้าของป้ายหรือผู้ซึ่งเจ้าของป้ายมอบหมายยื่นแบบแสดงรายการภาษีป้ายต่อพนักงานเจ้าหน้าที่ ณ สถานที่ ดังนี้

1. สำนักงานท้องถิ่นที่ติดตั้งหรือแสดงป้ายในเขต

นั้น

1. สำนักงานท้องถิ่นที่การจดทะเบียนพาหนะได้

กระทำในเขตนั้น กรณีเสียภาษีป้ายที่ติดตั้งหรือแสดงยานพาหนะ

1. สถานที่ซึ่งผู้บริหารท้องถิ่นกำหนดโดยการ

ประกาศหรือโฆษณาให้ทราบล่วงหน้าไม่น้อยกว่า ๓๐ วัน



**การประเมินค่าภาษีป้าย**

การประเมินค่าภาษีป้าย เป็นหน้าที่ของพนักงานเจ้าหน้าที่ การประเมินถือหลักเกณฑ์ตามที่กำหนดไว้ในกฎกระทรวง ฉบับที่ ๕ (พ.ศ. ๒๕๓๕) ออกความในพระราชบัญญัติภาษีป้าย พ.ศ. ๒๕๑๐ ดังนี้

1. ป้ายที่มีอักษรไทยล้วนให้คิดอัตรา ๓ บาทต่อ ๕๐๐

ตารางเซนติเมตร

1. ป้ายที่มีอักษรไทยปนกับอักษรต่างประเทศหรือปนกับ

ภาพและหรือเครื่องหมายอื่นให้คิดอัตรา ๒๐ บาทต่อ ๕๐๐ ตารางเซนติเมตร

1. ป้ายดังต่อไปนี้ให้คิดอัตรา ๔๐ บาทต่อ ๕๐๐ ตาราง

เซนติเมตร

1. ป้ายที่ไม่มีอักษรไทย ไม่ว่าจะมีภาพหรือ

เครื่องหมายใดหรือไม่

1. ป้ายที่มีอักษรไทยบางส่วนหรือทั้งหมดอยู่ใต้ หรือ

ต่ำกว่าอักษรต่างประเทศ

1. ป้ายที่เปลี่ยนแปลงแก้ไขตามมาตรา ๑๔ (๓)ให้คิด

อัตราตาม (๑), (๒) หรือ (๓) แล้วแต่กรณีและให้เสียเฉพาะจำนวนเงินภาษีที่เพิ่มขึ้น

1. ป้าย ตาม (๑), (๒) หรือ (๓) เมื่อคำนวณพื้นที่ของป้าย

แล้ว ถ้ามีอัตราที่ต้องเสียภาษีต่ำกว่าป้ายละ ๒๐๐ บาท ให้เสียภาษีป้ายละ ๒๐๐ บาท

**การคำนวณภาษีป้าย ตามอัตราภาษีป้าย**

1. ถ้าเป็นป้ายที่มีขอบเขตกำหนดได้ คือ ป้ายซึ่ง

มีขนาด ลักษณะ และพื้นที่ที่สามารถมองเห็นได้มีการกำหนดเป็นแผ่นไว้ การคำนวณพื้นที่ของป้ายลักษณะกฎหมายให้คิดเป็นตารางเซนติเมตรให้เอาส่วนที่กว้างที่สุดคูณด้วยส่วนที่ยาวที่สุด

1. สำหรับป้ายที่ไม่มีขอบเขตกำหนดได้ คือ ป้าย

ที่แสดงข้อความ ชื่อ ยี่ห้อ โดยไม่มีขอบเขต เช่น เขียนไว้ที่กำแพง ผนังอาคาร การคำนวณพื้นที่ของป้ายลักษณะนี้ ให้คิดเป็นตารางเซนติเมตร เท่ากับโดยให้วัดจากตัวอักษร ภาพ หรือเครื่องหมายที่อยู่ริมสุดเป็นขอบเขตสำหรับกำหนดความกว้างที่สุดและยาวที่สุด และคำนวณพื้นที่เช่นเดียวกับข้อ (๑)

**การดำเนินคดีต่อผู้ไม่ยื่นแบบแสดงรายการ**

**ป้ายภายในกำหนดเวลา**

มาตรา ๓๕ แห่ง พ.ร.บ. ภาษีป้ายฯ กำหนดว่า “ผู้ใดจงใจไม่ยื่นแบบแสดงรายการป้ายป้ายต้อง

ระวางโทษปรับตั้งแต่ ๕,๐๐๐ บาท ถึง ๕๐,๐๐๐ บาท” เมื่อเจ้าหน้าที่ตรวจพบว่าผู้ใดไม่ยื่นแบบแสดงรายการภาษีป้ายก็ควรรายงานต่อผู้บริหารท้องถิ่นเพื่อให้เรียกตัวมาทำการสอบสวนข้อเท็จจริง การดำเนินคดีสามารถกระทำได้

๒ ทาง คือ

1. เมื่อสอบสวนข้อเท็จจริงแล้วพบว่าผู้นั้นกระทำ

ความผิดตามที่บัญญัติไว้ในมาตรา ๓๕ ผู้บริหารท้องถิ่นหรือผู้ที่ได้รับมอบหมายมีอำนาจเปรียบเทียบปรับได้ โดยผู้ต้องหาต้องนำเงินค่าปรับมาชำระภายใน ๓๐ วัน

1. กรณีตามข้อ ๑ เมื่อผู้บริหารท้องถิ่นหรือผู้ที่


ได้รับมอบหมายเห็นว่าไม่ควรเปรียบเทียบ หรือเมื่อเปรียบเทียบแล้วผู้ต้องหาไม่ยอมหรือยอมแต่ไม่ชำระค่าปรับตามกำหนด ให้รวบรวมหลักฐานไปแจ้งต่อพนักงานสอบสวนฝ่ายปกครอง (กรณีท้องถิ่นอยู่ในส่วนภูมิภาค) หรือพนักงานสอบสวนฝ่ายตำรวจ (สำหรับในกรุงเทพฯ) การดำเนินคดีดังกล่าวนี้ ไม่เป็นการทุเลาหรือยกเว้นการเสียภาษีป้าย ผู้ที่ถูกดำเนินคดีแล้วยังจะต้องมายื่นแบบแสดงรายการภาษีป้ายและชำระภาษีตามกฎหมายต่อไปด้วย

**การแจ้งการประเมิน**

หลังจากประเมินภาษีป้ายแล้ว พนักงานเจ้าหน้าที่จะต้องแจ้งการประเมินให้เจ้าของป้ายทราบเพื่อให้นำเงินมาชำระค่าภาษีตามเวลาที่กฎหมายกำหนด คือ ภายใน ๑๕ วัน นับแต่วันที่ได้รับแจ้งการประเมินและต้องแจ้งเป็นหนังสือโดยใช้แบบพิมพ์ตามที่กระทรวงมหาดไทยกำหนดไว้

**การรับชำระเงินค่าภาษีป้าย**

ผู้มีหน้าที่เสียภาษีป้าย ต้องชำระเงินค่าภาษีตามที่เจ้าพนักงานประเมิน ภายใน ๑๕ วัน นับแต่วันที่ได้รับแจ้งการประเมิน โดยอาจนำเงินมาชำระ ณ สำนักงานท้องถิ่นที่ประเมิน หรือ ณ สถานที่ที่พนักงานเจ้าหน้าที่กำหนดไว้ล่วงหน้า การชำระค่าภาษีป้าย อาจจะใช้วิธีการส่งเงินทางธนาณัติหรือตั๋วแลกเงินของธนาคารที่สั่งจ่ายให้แก่ราชการส่วนท้องถิ่นที่เกี่ยวข้อง



**การเรียกเงินเพิ่มจากผู้ชำระภาษีเกินกำหนดเวลา**

ผู้มีหน้าที่เสียภาษีป้ายต้องเสียเงินเพิ่มนอกจากค่าภาษีในกรณีและอัตราดังต่อไปนี้

1. ไม่ยื่นแบบแสดงรายการเสียภาษีป้ายในเวลาที่กำหนด

ต้องเสียเงินเพิ่มร้อยละ ๑๐ ของเงินที่ต้องเสียภาษีป้าย เว้นแต่มายื่นแบบก่อนที่พนักงานเจ้าหน้าที่จะแจ้งให้ทราบ ให้เสียเงินเพิ่มร้อยละ ๕

1. ยื่นแบบแสดงรายการป้ายไม่ถูกต้องทำให้เสียภาษีป้าย

ต่ำกว่าที่ควรเป็น ต้องเสียเงินเพิ่มร้อยละ ๑๐ ของภาษีที่ต้องประเมินเพิ่ม เว้นแต่เจ้าของป้ายมาแก้ไขรายการเองก่อนเจ้าหน้าที่จะแจ้งการประเมิน

๓. ไม่ชำระภาษีภายในกำหนดเวลาเสียเงินเพิ่มร้อยละ ๒ ต่อเดือนของจำนวนเงินที่ต้องเสียภาษีป้าย เศษของเดือนของจำนวนเงินที่ต้องเสียภาษีป้าย เศษของเดือนให้นับเป็นหนึ่งเดือน แต่ไม่นำเอาเงินเพิ่มตามข้อ ๑ และ ข้อ ๒ ข้างต้นมาคำนวณเงินเพิ่มซ้ำ


****

**คู่มือประชาชน**

**ภาษีป้าย**

****

**งานจัดเก็บรายได้ กองคลัง**

**องค์การบริหารส่วนตำบลท่าซักโทร. ๐-7531-8920 ต่อ 103**